
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση Μητρώου Μελισσοκομικών Εκμεταλλεύ¬ 
σεων και Μελισσοκομικού Βιβλιαρίου. 1 

Τροποποίηση της 2852/93 (ΦΕΚ 86/Β/19.12.93) από¬ 
φασης του Νομάρχη Ανατολικής Αττικής, που τρο¬ 
ποποιήθηκε με την 3866/94 όμοια και με την 
14663/99 (ΦΕΚ 109/Β/7.2.2000) απόφαση του Γενι¬ 
κού Γραμματέα Περιφέρειας Αττικής, για σύσταση 
αμιγούς Δημοτικής Επιχείρησης Ανάπτυξης Δήμου 


Αχαρνών (ΔΕΑΔΑ). 2 

Τροποποίηση της συστατικής του Νομικού Προσώπου 
Δημοσίου Δικαίου με την επωνυμία «ΣΧΟΛΙΚΗ ΕΠΙ¬ 
ΤΡΟΠΗ ΓΥΜΝΑΣΙΟΥ-ΛΥΚΕΙΟΥ ΣΠΑΤΩΝ» του Δή¬ 
μου Σπάτων. 3 

Σύσταση στο Δήμο Διδυμοτείχου ίδιου Ν.Π.Δ.Δ. με την 
επωνυμία «Δημοτική Επιχείρηση Σφαγείων 

(Δ.Ε.Σ.Δ.Δ) Δήμου Διδυμοτείχου. 4 

Τροποποίηση της 605/4.7.1995 απόφασης του 

Περ/κού Διευθυντή Ν. Έβρου. 5 

Διόρθωση απόφασης καθορισμού ανωτάτου ορίου 
επιτρεπόμενων ημερών κίνησης εκτός έδρας υπαλ¬ 
λήλων υπηρετούντων στις Νομαρχιακές Αυτοδιοι¬ 
κήσεις της Περιφέρειας Κεντρικής Μακεδονίας.... 6 
Σύσταση Δημοτικού Νομικού Προσώπου στο δήμο Σο- 
χού του Νομού Θεσσαλονίκης με την επωνυμία 

«Δημοτικός Παιδικός Σταθμός». 7 

Έγκριση του Οργανισμού Εσωτερικής Υπηρεσίας του 
Α' Παιδικού Σταθμού Νέου Πετριτσίου του Δήμου 
Πετριτσίου Ν. Σερρών. 8 


ΑΠΟΦΑΣΕΙ Σ 

Αριθ. 370910 (1) 

Καθιέρωση Μητρώου Μελισσοκομικών Εκμεταλλεύσεων 
και Μελισσοκομικού Βιβλιαρίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το Άρθρο 33 Παρ. Ι.α, 2.α και 2.βτου Νόμου 2538/ 
1997 (Α242). 


2. Την οδηγία 90/425/ΕΟΚ σχετικά με τους κτηνιατρι¬ 
κούς και ζωοτεχνικούς ελέγχους που εφαρμόζονται στο 
ενδοκοινοτικό εμπόριο ορισμένων ζώντων ζώων και προϊ¬ 
όντων αυτών. 

3. Το Άρθρο 17 Ι.α και Ι.γτου Π.Δ. 420/1963 (Α 179). 

4. Την 24197/Γ 3812/1984 Απόφαση ΥΠΕΘΟ & ΕΣΩΤ. 
περί κωδικοποίησης των Νόμων. 

5. Το Άρθρο 20Ατου Νόμου 1558/1985 «Κυβέρνηση και 
Κυβερνητικά όργανα» (Α' 137) το οποίο προστέθηκε με το 
άρθρο 27 του Ν. 2081/1992 (Α' 154) όπως έχει αντικατα- 
σταθείαπότοΆρθρο 1, Παρ. 2.ατού Ν. 2469/1997 (Α'38). 

6. Την ανάγκη θέσπισης Μητρώου Μελισσοκομικών Εκ¬ 
μεταλλεύσεων και του Μελισσοκομικού Βιβλιαρίου για την 
καλύτερη εξυπηρέτηση και προστασία των μελισσοκόμων. 

7. Μετά από σχετική εισήγηση των αρμοδίων Υπηρε¬ 
σιών 

ΚάλυΦπ Δαπάνης 

1. Από τις διατάξεις αυτής της Απόφασης προκαλείται 
δαπάνη σε βάρος του Κρατικού Προϋπολογισμού ύψους 
3.000.000 δρχ περίπου για το τρέχον οικονομικό έτος και 
1.000.000 δρχ περίπου για καθένα από τα επόμενα οικο¬ 
νομικά έτη η κάλυψη της οποίας έχει προβλεφθεί με την 
αρ. 394976/17.10.2000 (ΦΕΚ 1328/Β/2000) ΚΥΑ. 

2. Η ανωτέρω δαπάνη θα καλυφθεί, για το τρέχον οικο¬ 
νομικό έτος, από το Πρόγραμμα βελτίωσης της παραγω¬ 
γής και εμπορίας μελιού έτους 2001 (Καν. 1221/97), ενώ 
για τα επόμενα οικονομικά έτη, από το Υπουργείο Γεωρ- 
γίας Κ.Τ.Γ.Κ. και Δασών Φ 110 ΚΑΕ 0899 της Δ/νσης Ζωι¬ 
κής Παραγωγής & ΑΠΑ, αποφασίζουμε: 

Άρθρο 1 

Θεσπίζεται Μητρώο Μελισσοκομικών Εκμεταλλεύσεων 
της χώρας και Ατομικό Μελισσοκομικό Βιβλιάριο των κα- 
τεχόντων μελισσοσμήνη με σκοπό: 

• Την καλύτερη εξυπηρέτηση των μελισσοκόμων της 
χώρας. 

• Την εξυπηρέτηση προγραμμάτων βελτίωσης και ανά¬ 
πτυξης του κλάδου της μελισσοκομίας. 

• Την παρακολούθηση των προγραμμάτων για την βελ¬ 
τίωση και ανάπτυξη της μελισσοκομίας. 

• Την παρακολούθηση της εμπορίας και διακίνησης με- 
λισσοσμηνών και προϊόντων μελισσοκομίας. 

• Την καθιέρωση ενιαίου συστήματος καταγραφής των 
μελισσοκομικών εκμεταλλεύσεων από τις Κτηνιατρικές 
και Γεωργικές Υπηρεσίες της χώρας. 

Άρθρο 2 

Μητρώο Μελισσοκομικών Εκμεταλλεύσεων 

Το Μητρώο Μελισσοκομικών Εκμεταλλεύσεων είναι ει¬ 
δικό βιβλίο, σύμφωνα με το Υπόδ. 1 της παρούσας Από¬ 
φασης, κατάλληλα γραμμογραφημένο και αριθμημένο 
που θεωρείται και τηρείται σε κάθε Νομαρχιακή Αυτοδι¬ 
οίκηση, στη Δ/νση Αγροτικής Ανάπτυξης, ομοιόμορφο για 
όλη τη χώρα. Σε αντιστοιχία με την καταχώρηση σε αυτό 
θα εκδίδεται το Μελισσοκομικό Βιβλιάριο κάθε μελισσο- 
κόμου, σύμφωνα με το Υπόδ. 2, που αποτελεί αναπόσπα¬ 
στο μέρος της παρούσας Απόφασης. 

Κάθε Νομαρχιακή Αυτοδιοίκηση, (Δ/νση Αγροτικής 
Ανάπτυξης) θα έχει έναν κωδικό αριθμό σύμφωνα με τον 
συνημμένο στην παρούσα Απόφαση Πίνακα 1 και ο οποί¬ 
ος θα αναγράφεται υποχρεωτικά στο βιβλιάριο του με- 
λισσοκόμου, καθώς και σε όλες του τις κυψέλες. 

Το Μητρώο μπορεί να τηρείται και σε ηλεκτρονική μορφή. 

Άρθρο 3 

Μελισσοκομικό βιβλιάριο 

Το Μελισσοκομικό Βιβλιάριο είναι ειδικό έντυπο δια¬ 
στάσεων 10x14 εκ., χρώματος μελί, αποτελείται από 10 
φύλλα συμπεριλαμβανομένων και των δύο εξωτερικών. 
Τα στοιχεία που φέρει σε όλα του τα φύλλα είναι αυτά που 
φαίνονται στο συνημμένο Υπόδ. 2, που αποτελεί αναπό¬ 
σπαστο μέρος της παρούσας Απόφασης. 

Το Μελισσοκομικό Βιβλιάριο είναι υποχρεωτικό για 
όλους όσους έχουν στην κατοχή τους τουλάχιστον δέκα 
(10) μελισσοσμήνη (φυσικά πρόσωπα, νομικά πρόσωπα 
Δημοσίου ή Ιδιωτικού Δικαίου κλπ). Το Μελισσοκομικό Βι¬ 
βλιάριο αποτελεί πλήρη απόδειξη των στοιχείων που ανα¬ 
φέρει. 

Οι κάτοχοι Μελισσοκομικού Βιβλιαρίου, είναι υποχρεω¬ 
μένοι να το τηρούν σε καλή κατάσταση και να το επιδει¬ 
κνύουν στα κρατικά όργανα όποτε τους ζητηθεί. 

Την αρμοδιότητα και ευθύνη για την έκδοση του Μελισ- 
σοκομικού Βιβλιαρίου έχουν οι Νομαρχιακές Αυτοδιοική¬ 
σεις (Διευθύνσεις Αγροτικής Ανάπτυξης). 

Ο τύπος του παραπάνω βιβλιαρίου είναι ομοιόμορφος 
για όλη την χώρα και χορηγείται δωρεάν στους ενδιαφε¬ 
ρομένους, μετά την θεώρησή του από τις κατά τόπους 
Νομαρχιακές Αυτοδιοικήσεις - Διευθύνσεις Αγροτικής 
Ανάπτυξης. 

Άρθρο 4 

Διαδικασία έκδοσης μελισσοκομικού βιβλιαρίου 

Για την έκδοση μελισσοκομικού βιβλιαρίου καθιερώνε¬ 
ται η ακόλουθη διαδικασία: 

Ο ενδιαφερόμενος κάτοχος των μελισσοσμηνών πρέπει 
να υποβάλλει στη Δ/νση Αγροτικής Ανάπτυξης του τόπου 
της μονίμου κατοικίας του: 

• Αίτηση - δήλωση σύμφωνα με το συνημμένο Υπόδ. 3 
της παρούσας απόφασης εις διπλούν. 

• Υπεύθυνη Δήλωση Ν. 1599/1986 για την ακρίβεια των 
δηλουμένων στοιχείων. 

• Δύο πρόσφατες φωτογραφίες. 

• Αποδεικτικά στοιχεία απόκτησης των μελισσοσμηνών. 

• Βεβαίωση περί κατοχής των μελισσοσμηνών από Με- 
λισσοκομικό Σύλλογο ή εφόσον δεν υπάρχει από Αγροτι¬ 
κό Σύλλογο της περιοχής της μόνιμης κατοικίας του. 

Μετά την έγκριση της αίτησης από τη Δ/νση Αγροτικής 
Ανάπτυξης γίνεται προσωρινή καταχώρηση στο ειδικό βι¬ 


βλίο - μητρώο που τηρείται στην κάθε Δ/νση Αγροτικής Ανά¬ 
πτυξης και δίδεται στον αιτούντα ο κωδικός αριθμός του. 

Ακολουθεί η σήμανση με πυροσφραγίδα, από τον κατέ- 
χοντατα μελισσοσμήνη όλωντων κυψελώντου με τον κω¬ 
δικό αριθμό που του έχει δοθεί, βάσει της προσωρινής κα- 
ταχώρησης και των οδηγιών της οικείας Δ/νσης Αγροτι¬ 
κής Ανάπτυξης. 

Μέσα σε διάστημα 30 ημερών από την προσωρινή κα¬ 
ταγραφή γίνεται επιτόπιος έλεγχος από την Δ/νση Αγρο¬ 
τικής Ανάπτυξης, της ακρίβειας των αναγραφομένων 
στην αίτηση στοιχείων καιτηςσήμανσηςτων κυψελών. Σε 
περίπτωση που τα μελισσοσμήνη έχουν μετακινηθεί σε 
περιοχή ευθύνης άλλης Δ/νσης Αγροτικής Ανάπτυξης ο 
έλεγχος γίνεται από την τελευταία ύστερα από σχετική 
αλληλογραφία μεταξύ τους. 

Ο υπάλληλος της Δ/νσης Αγροτικής Ανάπτυξης (Γεω¬ 
πόνος ή Τεχνολόγος Γεωπονίας) της περιοχής που βρί¬ 
σκονται οι κυψέλες του ενδιαφερομένου συντάσσει βε¬ 
βαίωση επιτόπιου ελέγχου (Υπόδ. 5) την οποία συνυπο¬ 
γράφει και ο ενδιαφερόμενος μελισσοκόμος, καταγρά¬ 
φοντας και τυχόν αντιρήσεις του. Σε περίπτωση άρνησης 
συνυπογραφής δεν χορηγείται μελισσοκομικό βιβλιάριο. 

Μετά τον έλεγχο η Δ/νση Αγροτικής Ανάπτυξης ειση- 
γείται την έκδοση Απόφασης του Νομάρχη για έγκριση 
χορήγησης Μελ/κού Βιβλιαρίου. Στην έγκριση αναγρά¬ 
φεται ο ΚΑ του μελισσοκόμου, ο αριθμός των μελισσο- 
σμηνώντου καιη διάρκεια ισχύοςτου μελισσοκομικού βι¬ 
βλιαρίου. Στη συνέχεια γίνεται οριστική καταχώρηση και 
καταγραφή των στοιχείων του κατέχοντος τα μελισσο- 
σμήνη στο ειδικό βιβλίο - μητρώο και του παραδίδεται το 
μελισσοκομικό βιβλιάριο θεωρημένο. 

Ο κωδικός αριθμός κάθε μελισσοκόμου αποτελείται: 

1. Από τα λατινικά γράμματα Ε1_ 

2. Ακολουθεί ο κωδικός του νομού σύμφωνα με την 
24197/Γ 3812/1984 Απόφαση ΥΠΕΘΟ & ΕΣΩΤ. περί κω¬ 
δικοποίησης των Νομών, συνημμένος Πίνακας 1. 

3. Από τον αύξοντα αριθμό καταχώρησης του μελισσο- 
κόμου στο Μητρώο. 

Τ α ανωτέρω στοιχεία θα αναγράφονται υποχρεωτικά με 
πυροσφράγιση στο εμπρόσθιο μέρος, άνω της εισόδου 
των μελισσών όλωντων εμβρυοθαλάμων, μαζί με τον αύ¬ 
ξοντα αριθμό της κυψέλης. 

Ο κατέχων τα μελισσοσμήνη θα μπορεί να γράψει και σε 
όποιο άλλο σημείο των πλαισιοκυψελώντου θέλει τον κω¬ 
δικό αριθμό του. 

Σε περίπτωση αγοραπωλησίας μελισσοσμηνών με τις 
κυψέλες, η παλαιό πυροσφράγιση διατηρείται στην κυ¬ 
ψέλη και επιπλέον αναγράφεται και ο κωδικός αριθμός 
του κατόχου. 

Το μελισσοκομικό βιβλιάριο θα έχει ισχύ για δυο χρόνια 
από της εκδόσεώς του ή τελευταίας μεταβολής του. Με¬ 
τά τη λήξη της διετίας για να έχουν ισχύ τα βιβλιάρια πρέ¬ 
πει να προσκομίζονται στην αρμόδια Δ/νση Αγροτικής 
Ανάπτυξης για θεώρηση με αίτηση του ενδιαφερομένου. 
Μετά στοιχεία της θεώρησης θα ενημερώνεται και το μη¬ 
τρώο της Δ/νσης Αγροτικής Ανάπτυξης. 

Άρθρο 5 

Ενημέρωση Μητρώου Μελισσοκομικών 
Εκμεταλλεύσεων και Μελισσοκομικού Βιβλιαρίου 

Κάθε μεταβολή του αριθμού των μελισσοσμηνών μεγα¬ 
λύτερη ή ίση με το 10% των υπαρχόντων μελισσοσμηνών 
και για αριθμό μελισσοσμηνών τουλάχιστο 10 πρέπει να 
δηλώνεται, εντός 15 ημερών από την μεταβολή, στη 

Δ/νση Αγροτικής Ανάπτυξης που ανήκει η Μελισσοκομική 
Εκμετάλλευση του ενδιαφερομένου μελισσοκόμου. Για 
τη μεταβολή υποβάλλονται και σχετικά παραστατικά (Τι¬ 
μολόγιο αγοράς ή πώλησης ή Υπεύθυνη Δήλωση Ν. 1599 
/86) και ενημερώνεται τόσο το Μητρώο όσο και το Μελισ- 
σοκομικό Βιβλιάριο του ενδιαφερομένου. 

Άρθρο 6 

Γενικές διατάξεις 

1. Σε περίπτωση απώλειας του Μελισσοκομικού βιβλια¬ 
ρίου από τον μελισσοκόμο, εκδίδεται από την Διεύθυνση 
Αγροτικής Ανάπτυξης νέο, με τον ίδιο κωδικό αριθμό, με¬ 
τά από αίτηση και Υπεύθυνη δήλωση του Ν. 1599/1986 
του ενδιαφερομένου. 

2. Σε περίπτωση αλλαγής μόνιμης κατοικίας, ο μελισ- 
σοκόμος υποχρεούται στην έκδοση νέου μελισσοκομικού 
βιβλιαρίου, με νέο κωδικό αριθμό, στην Δ/νση Αγροτικής 
Ανάπτυξης της Νομαρχιακής Αυτοδιοίκησης της Νέας 
του κατοικίας, αφού μαζί με την αίτηση για την έκδοση του 
νέου βιβλιαρίου προσκομίσει και βεβαίωση ότι κατέθεσε 
ήδη το υπάρχον μελισσοκομικό του βιβλιάριο, στη Δ/νση 
Αγροτικής Ανάπτυξης που το είχε εκδώσει. Η τελευταία 
τον διαγράφει από το μητρώο που τηρεί. 

3. Στην περίπτωση μεταβίβασης ή πώλησης ολόκληρης 
της μελισσοκομικής εκμετάλλευσης ο παρέχων ή πωλών 
μελισσοσμήνη καταθέτει, μετά από αίτησή του, το μελισ- 
σοκομικό του βιβλιάριο, στη Διεύθυνση Αγροτικής Ανά¬ 
πτυξης που το είχε εκδώσει, και διαγράφεται από το μη¬ 
τρώο μελισσοκόμων που τηρείται από αυτήν, και του χο¬ 
ρηγείται σχετική βεβαίωση. Ο αποκτών ή αγοράζων τη 
μελισσοκομική εκμετάλλευση υποβάλλει και την βεβαίω¬ 
ση αυτή ως παραστατικό σύμφωνα με τα άρθρα 4 και 5 
της παρούσας απόφασης. 

4. Από 1.6.2001 έως 1.6.2003 όλοι οι μελισσοκόμοι που 
κατέχουν μελισσοκομικά βιβλιάρια παλαιού τύπου υπο- 
χρεούνται να τα αντικαταστήσουν με τα προβλεπόμενα 
στην παρούσα Απόφαση όπως και να τροποποιήσουν 
τους κωδικούς αριθμούς των μελισσοκομικών τους εκμε¬ 
ταλλεύσεων. 

5. Με την παρούσα Απόφαση και από την δημοσίευσή 
της στην Εφημερίδα της Κυβερνήσεως καταργείται κάθε 
άλλη διάταξη που ρυθμίζει το θέμα της έκδοσης του Με- 
λισσοκομικού Βιβλιαρίου. 

6. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 14 Μάίου 2001 

ΟΥΠΟΥΡΓΟΣ 

Γ. ΑΝΩΜΕΡΙΤΗΣ 

-♦- 

Αριθ. 08/ΔΤΑ/2696 (2) 

Τροποποίηση της 2852/93 (ΦΕΚ 86/Β/19.12.93) απόφα¬ 
σης του Νομάρχη Ανατολικής Αττικής, που τροποποι¬ 
ήθηκε με την 3866/94 όμοια και με την 14663/99 (ΦΕΚ 
109/Β/7.2.2000) απόφαση του Γ ενικού Γ ραμματέα Πε¬ 
ριφέρειας Αττικής, για σύσταση αμιγούς Δημοτικής 
Επιχείρησης Ανάπτυξης Δήμου Αχαρνών (ΔΕΑΔΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 277 έως 287, 291 και 304 
του Π.Δ. 410/95. 


2. Τις διατάξεις του Ν. 2503/97 Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική αυτοδιοίκηση και άλλες διατάξεις (ΦΕΚ 107/Α/ 
30.5.97). 

3. Την αρ. 2.5027/9.4.84 απόφαση του Υπουργού Εσω¬ 
τερικών που δημοσιεύθηκε στο 244/84 ΦΕΚτ.Β. 

4. Τις ρυθμίσεις του άρθρου 29 Α του Ν. 1558/85 που 
προστέθηκε με το άρθρο 27 του Ν. 2081/92 σχετικά με την 
υποχρέωση αναγραφής κάλυψη δαπάνης που συνεπάγε¬ 
ται η έκδοση κάθε κανονιστικής διάταξης. 

5. Την αρ. 2852/93 απόφαση του Νομάρχη Ανατολικής 
Αττικής για σύσταση αμιγούς Δημοτικής Επιχείρησης 
Ανάπτυξης Δήμου Αχαρνών και την αρ. 3866/94 όμοια 
τροποποιητική αυτής. 

6. Την αρ. 08/ΔΤΑ/14663/99 τροποποιητική απόφαση 
του Γενικού Γραμματέα Περιφέρειας Αττικής. 

7. Την αρ. 39/2001 απόφαση του Δημοτικού Συμβουλί¬ 
ου του Δήμου Αχαρνών, αποφασίζουμε: 

Τροποποιούμε την αρ. 2852/93 απόφαση του Νομάρχη 
Ανατολικής Αττικής για σύσταση αμιγούς Δημοτικής Επι¬ 
χείρησης Ανάπτυξης Δήμου Αχαρνών, όπως τροποποιήθη¬ 
κε με την αρ. 3866/94 όμοια και με την 08/ΔΤΑ/14663/99 
απόφαση του Γενικού Γ ραμματέα Περιφέρειας Αττικής, ως 
προς το άρθρο 3 αυτής, η οποία αντικαθίσταται ως εξής: 

3. ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ 

Η επιχείρηση διοικείται από εννεαμελές (9) Διοικητικό 
Συμβούλιο, που τα μέλη του ορίζονται μαζί με τους Ανα¬ 
πληρωτές από το Διοικητικό Συμβούλιο. 

Από τα μέλη του Διοικητικού Συμβουλίου έξι (6) είναι αι¬ 
ρετοί εκπρόσωποι του Δήμου Αχαρνών, ένας (1) είναι εκ¬ 
πρόσωπος του Ορειβατικού Συλλόγου Αχαρνών και ένας 
(1) Δημότης ή κάτοικος του Δήμου Αχαρνών που έχει πεί¬ 
ρα ή γνώσεις σχετικές με το αντικείμενο της επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης), όταν η επιχείρηση απασχολεί περισ¬ 
σότερους από είκοσι (20) εργαζόμενους. 

Σύμφωνα με την ισχύουσα νομοθεσία, ο Πρόεδρος και 
ο Αντιπρόεδρος ορίζονται από το Διοικητικό Συμβούλιο. 

Κατά τα λοιπά εξακολουθεί να ισχύει η αριθ. 2852/93 
απόφαση του Νομάρχη Ανατολικής Αττικής, όπως αυτή 
τροποποιήθηκε με την αρ. 3866/94 όμοια και η τροποποι- 
ητική απόφαση αρ. 08/ΔΤΑ/14663/99 του Γενικού Γραμ¬ 
ματέα Περιφέρειας Αττικής. 

Από πς διατάξεις της απόφασης αυτής δεν προκαλείται δα¬ 
πάνη σε βάρος του προϋπολογισμού του Δήμου Αχαρνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 8 Μάίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 08/ΔΤΑ/6104 (3) 

Τροποποίηση της συστατικής του Νομικού Προσώπου 
Δημοσίου Δικαίου με την επωνυμία «ΣΧΟΛΙΚΗ ΕΠΙ¬ 
ΤΡΟΠΗ ΓΥΜΝΑΣΙΟΥ-ΛΥΚΕΙΟΥ ΣΠΑΤΩΝ» του Δήμου 
Σπάτων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 5 του Ν. 1894/90 (ΦΕΚ 110/ 
Α') και του άρθρου 203 του Π.Δ. 410/95(ΦΕΚ231/Α'). 

2. Τηνπαρ. 8του άρθρου 9του Ν. 2640/98 (ΦΕΚ206/ 98 
τ.Α'). 

3. Τις ρυθμίσεις του άρθρου 29 Α του Ν. 1558/85 που 
προστέθηκε με το άρθρο 27 του Ν. 2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονικής πράξης. 

4. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων Τοπικής 
Αυτ/σης και άλλες διατάξεις «(ΦΕΚ 107/Α/30.5.97). 

5. Την αριθμ. 22/2001 απόφαση του Δημοτικού Συμβου¬ 
λίου Σπάτων, αποφασίζουμε: 

Τροποποιούμε τη συστατική πράξη του ιδίου Νομικού 
Προσώπου με την επωνυμία «Σχολική Επιτροπή Γυμνασί- 
ου-Λυκείου Σπάτων» (συστέγαση) του Δήμου Σπάτων 
(ΦΕΚ 141 /Β/12.3.91) ως προς τα άρθρα 1&3 αυτής, τα 
οποία αντικαθίστανται ως εξής: 

1. ΣΥΣΤΑΣΗ-ΕΠΩΝΥΜΙΑ 

Συστήνουμε στο Δήμο Σπάτων του Νομού Αττικής ίδιο 
Νομικό Πρόσωπο με την επωνυμία: «ΣΧΟΛΙΚΗ ΕΠΙΤΡΟ¬ 
ΠΗ ΓΥΜΝΑΣΙΟΥ ΣΠΑΤΩΝ». 

2. ΔΙΟΙΚΗΣΗ 

Το Νομικό Πρόσωπο διοικείται από 5/μελές (5) Διοικητι¬ 
κό Συμβούλιο αποτελούμενο από: 

α) Ένα (1) Δημοτικό Σύμβουλο ως Πρόεδρο της Σχολι¬ 
κής Επιτροπής που ορίζεται με απόφαση του Δημοτικού 
Συμβουλίου. 

β) Τον εκάστοτε Διευθυντή του Γυμνασίου. 

γ) Έναν (1) εκπρόσωπο του Συλλόγου Γονέων και Κη¬ 
δεμόνων του Γυμνασίου. 

Η εκπροσώπηση των Συλλόγων Γον.& Κηδεμ. γίνεται 
σύμφωνα με τις διαδικασίες του Ν. 2621/98 (ΦΕΚ 
136/23.6.98) ή όπως αυτός τροποποιηθεί. 

Σε περίπτωση που δεν υπάρχει Σύλλογος ή αυτός νόμι¬ 
μα δεν εκπροσωπηθεί, ορίζεται με απόφαση του Δημοτι¬ 
κού Συμβουλίου ένας κάτοικος /γονέας μαθητού του σχο¬ 
λείου. 

δ )Έναν εκπρόσωπο της μαθητικής κοινότητας του Γ υ¬ 
μνασίου. 

ε) Ένα δημότη γονέα μαθητή ή κάτοικο γονέα μαθητή 
που ορίζεται με απόφαση του Δημοτικού Συμβουλίου. Το 
Διοικητικό Συμβούλιο του Νομικού Προσώπου εκλέγει 
από τα μέλη του Αντιπρόεδρο. 

- Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δήμου 
Σπάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 8 Μάίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 2449 (4) 

Σύσταση στο Δήμο Διδυμοτείχου ίδιου Ν.Π.Δ.Δ. με την 
επωνυμία «Δημοτική Επιχείρηση Σφαγείων 
(Δ.Ε.Σ.Δ.Δ) Δήμου Διδυμοτείχου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις» (ΦΕΚ 107/97 τ.Α'). 


2. Τις διατάξεις του Ν. 2539/97 «Συγκρότηση της πρω¬ 
τοβάθμιας Τοπικής Αυτ/σης» (ΦΕΚ 244/97 τ.Α'). 

3. Τις διατάξεις των άρθρων 277 - 284 και 291 του Δ.Κ.Κ. 
- Π.Δ. 410/95 όπως τροποποιήθηκαν και συμπληρώθηκαν 
με τις διατάξεις του άρθρου 11 παρ. 22, 23 και 24 του Ν. 
2503/97 «Σύσταση και Νομική Φύση Επιχειρήσεων 
Ο.Τ.Α.». 

4. Το αριθμ. 2549/20.4.2001 έγγραφο της Α.Μ.& Θ 
Δ/νση σχεδιασμού και ανάπτυξης περί αξιολόγησης της 
οικονομοτεχνικής μελέτης Δημοτικής Επιχείρησης Σφα¬ 
γείων Δήμου Διδυμοτείχου. 

5. Την αριθμ. 210/2000 απόφαση του Δημοτικού Συμ¬ 
βουλίου Διδυμοτείχου για την σύσταση της Δημοτικής 
Επιχείρησης Σφαγείων Δήμου Διδυμοτείχου. 

6. Την αριθμ. 25027/9.4.84 απόφαση του Υπουργού 
Εσωτερικών (ΦΕΚ. 244/τ.Β/19.4.84). 

7. Τις διατάξεις του άρθρου 29Ατου Ν. 1558/85 το οποίο 
προστέθηκε με το άρθρο 27 του 2081/92 και αντικατα- 
στάθηκε από το άρθρο 1 παρ. 2 Ν. 2649/97. 

8. Την αριθμ. 38112/30.11.99 απόφαση ΥΠΕΣΔΔΑ «Διοί¬ 
κηση αμιγούς Δημοτικής και Κοινοτικής Επιχείρησης», 
αποφασίζουμε: 

Συστήνουμε στον Δήμο Διδυμοτείχου Ν. Έβρου αμιγή 
Δημοτική Επιχείρηση με την 

ΕΠΩΝΥΜΙΑ: «ΔΗΜΟΤΙΚΗ ΕΠΙΧΕΙΡΗΣΗ ΣΦΑΓΕΙΩΝ ΔΗ¬ 
ΜΟΥ ΔΙΔΥΜΟΤΕΙΧΟΥ (Δ.Ε.Σ.Δ.Δ.)» ως ίδιο Νομικό Πρό¬ 
σωπο, το οποίο διέπεται από τις διατάξεις των άρθρων 
277 έως και 284 του Δ.Κ.Κ. (Π.Δ. 410/95) όπως ισχύει σή¬ 
μερα. 

ΣΚΟΠΟΣ: α) Η λειτουργία, εκμετάλλευση και διαχείριση 
των Δημοτικών Σφαγείων με στόχο την πραγματοποίηση 
εσόδων, β) Η επεξεργασία και τυποποίηση κρέατος, πα¬ 
ραπροϊόντων και υποπροϊόντων ζωικής προέλευσης, γ) Η 
λειτουργία και εκμετάλλευση αλλαντοποιείου, κονσερβο¬ 
ποιείου και εγκαταστάσεων κρεατοσυσκευασμάτων. δ) Η 
μεταφορά και εμπορία ζωικών προϊόντων εν γένει και η εκ¬ 
μετάλλευση πάσης φύσεως δραστηριοτήτων που έχουν 
σχέση με τον πρωτογενή και ιδιαίτερα τον κτηνοτροφικό 
Τομέα, ε) Η εκμετάλλευση και διαχείριση όποιων άλλων 
δραστηριοτήτων που είναι εγκαταστημένες ή που πρό¬ 
κειται να εγκατασταθούν στο χώρο των Δημοτικών Σφα¬ 
γείων (κυλικείο κλπ.). στ) Η πραγματοποίηση επενδύσεων 
συναφών με τους σκοπούς της επιχείρησης, ζ) Η συμμε¬ 
τοχή σε άλλες επιχειρήσεις όπως Συνεταιρισμούς, Ανώ¬ 
νυμες Εταιρίες, Εταιρείες μικτής οικονομίας κ.λ.π. καθώς 
και σε Κοινοπραξίες, η) Η συμμετοχή σε Κοινοτικές πρω¬ 
τοβουλίες και σε Ευρωπαϊκά και σε Εθνικά Προγράμματα 
και η αξιοποίηση Κοινοτικών και Εθνικών Πόρων εν γένει, 
που στοχεύουν στην καλύτερη αξιοποίηση, βελτίωση, εκ¬ 
μετάλλευση και λειτουργία των Σφαγείων, θ) Την διοργά¬ 
νωση προγραμμάτων εκπαίδευσης και επαγγελματικής 
κατάρτισης του εργατικού δυναμικού των Σφαγείων και 
τυχόν αυτοαπασχολουμένων στα σφαγεία εκδοροσφα¬ 
γεών, φορτοεκφορτωτών, ακροκαθαριστώνκλπ. καιπρο- 
ώθησης της διαρκούς βελτίωσης και τεχνογνωσίας και 
εμπειρίας αυτού, ι) Η σύναψη προγραμματικών συμβάσε¬ 
ων με κρατικούς φορείς (Υπουργεία, Γενικές Γραμματεί¬ 
ες Υπουργείων, Δημόσια Ιδρύματα, Οργανισμούς) με Νο¬ 
μαρχιακές Αυτ/σεις, με Δήμο Διδυμοτείχου και άλλους 
Ο.Τ.Α. με δημοτικές επιχειρήσεις του Δήμου Διδυμοτεί¬ 
χου και άλλους ΟΤΑ με ΝΠΔΔ, Επιμελητήρια και ΝΠΙΔγια 
την υλοποίηση προγραμμάτων συναφών με τους σκο¬ 
πούς της επιχείρησης, κ) Η επισκευή, συντήρηση και βελ¬ 
τίωση των κτιριακών εγκαταστάσεων, του αυλείου χώρου 

και του εξοπλισμού εν γένει (μηχανημάτων, οχημάτων 
κλπ) των σφαγείων καθώς και η διενέργεια των αναγκαι- 
ουσών προς τούτο προμηθειών και εξοπλισμού εν γένει. 
λ) Η κινητοποίηση των νέων κτηνοτροφών της ευρύτερης 
περιοχής του Διδυμοτείχου, μ) Η δημιουργία κτηνοτροφι- 
κού πάρκου οργανωμένου με σταβλικές εγκαταστάσεις 
για μικρά και μεγάλα ζώα. ν) Η ενοικίαση των σταυλικών 
εγκαταστάσεων σε νέους κτηνοτρόφους. ξ) Η αξιοποίηση 
κινήτρων του Αναπτυξιακού Νόμου 2601/98 και του 
ΙΈΑϋΕΒ II για την δημιουργία σταβλικών και άλλων εγκα¬ 
ταστάσεων. 

ΔΙΑΡΚΕΙΑ: Ορίζεται σε πενήντα (50) έτη, από την δημο¬ 
σίευση της Εφημερίδα της Κυβέρνησης. 

ΕΔΡΑ: Ορίζεται το Δημοτικό Διαμέρισμα Ασημένιου του 
Δήμος Διδυμοτείχου. 

ΔΙΟΙΚΗΣΗ: Η επιχείρηση διοικείται από επταμελές (7) Δι¬ 
οικητικό Συμβούλιο, του οποίου τα μέλη ορίζονται από το 
Δημοτικό Συμβούλιο, εκ των οποίων τέσσερις (4) αιρετοί 
εκπρόσωποι του Δήμου Διδυμοτείχου (εκ των οποίων ένας 
προέρχεται από την μειοψηφία), ένας (1) εκπρόσωπος του 
Σωματείου Κρεοπωλών Διδυμοτείχου, που υποδεικνύεται 
στο Δήμο από την Διοίκηση του Σωματείου αυτού και δύο 
(2) δημότες ή κάτοικοι του Δήμου Διδυμοτείχου που έχουν 
γνώσεις με το αντικείμενο. Σε περίπτωση που οι εργαζόμε¬ 
νοι στην επιχείρηση είναι περισσότεροι από είκοσι (20), θα 
μετέχει και ένας εκπρόσωπος των εργαζομένων στην θέση 
ενός Δημότη ή κατοίκου του Δήμου Διδυμοτείχου, χωρίς 
τροποποίηση της συστατικής πράξης. Ο Πρόεδρος και ο 
Αντιπρόεδρος του Διοικητικού Συμβουλίου της επιχείρη¬ 
σης ορίζεται από το Δημοτικό Συμβούλιο. Η θητεία του Δι¬ 
οικητικού Συμβουλίου της επιχείρησης ακολουθεί την θη¬ 
τεία της Δημοτικής Αρχής. Με απόφαση του Διοικητικού 
Συμβουλίου η οποία εγκρίνεται από το Δημοτικό Συμβού¬ 
λιο καθορίζεται ο κανονισμός Λειτουργίας της επιχείρησης 
ο οποίος ορίζει τα υπόλοιπα όργανα διοίκησης και τις αρ¬ 
μοδιότητες τους και ο κανονισμός διαχείρισης. 

ΚΕΦΑΛΑΙΟ: Το κεφάλαιο κίνησης που καταβάλλει ο Δή¬ 
μος Διδυμοτείχου στην υπό ίδρυση αμιγή Δημοτική Επι¬ 
χείρηση Σφαγείων ορίζεται σε 10.000.000 (δέκα εκατομ¬ 
μύρια) δρχ. 

ΑΚΙΝΗΤΗ ΠΕΡΙΟΥΣΙΑ: Ο Δήμος Διδυμοτείχου δεν μετα¬ 
βιβάζει ακίνητη περιουσία στην επιχείρηση αλλά εκχωρεί 
στην επιχείρηση χωρίς αντάλλαγμα την χρήση των κτι- 
ριακών εγκαταστάσεων και του εξοπλισμού καθώς και 
του αυλείου χώρου των νέων Δημοτικών Σφαγείων του 
Δήμου Διδυμοτείχου, που βρίσκονται στο Δημοτικό Δια¬ 
μέρισμα Ασημένιου. 

ΠΟΡΟΙ: Οι πόροι - έσοδα της Δημοτικής επιχείρησης 
προέρχονται από την λειτουργία και άσκηση των δραστη¬ 
ριοτήτων της, δάνεια, κληρονομιές, εισφορές, δωρεές 
και κληροδοσίες. 

ΔΙΑΛΥΣΗ: Η επιχείρηση διαλύεται: α) Με απόφαση του 
Δημοτικού Συμβουλίου, με την απόλυτη πλειοψηφία των 
μελών του και απόφαση του Γεν. Γραμματέα της Περιφέ¬ 
ρειας Ανατ. Μακεδονίας - Θράκης που δημοσιεύεται στο 
ΦΕΚ. β) Όταν λήξει χωρίς να παραταθεί η διάρκεια της επι¬ 
χείρησης καιγ) σε περίπτωση πτώχευσης της επιχείρησης. 
Την διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. Στην εκκαθάριση διεκπεραιώνονται οι εκκρε¬ 
μείς υποθέσεις, εισπράττονται οι απαιτήσεις, ρευστοποιεί- 
ται η περιουσία και πληρώνονται τα χρέη της επιχείρησης. 
Το υπόλοιπο περιέρχεται στον Δήμο Διδυμοτείχου. 


Η συγκρότηση, λειτουργία, αρμοδιότητες οργάνων δι¬ 
οίκησης, η οργάνωση, η λειτουργία, διαχείριση και επο- 
πτεία της επιχείρησης διέπονται από τις σχετικές με τις 
Δημοτικές επιχειρήσεις διατάξεις του Π.Δ. 410/95 όπως 
ισχύει σήμερα και την αριθμ. 25027/9.4.84 απόφαση του 
Υπουργού Εσωτερικών, που δημοσιεύθηκε στο ΦΕΚ 244/ 
19.4.84 τεύχος Β'. 

Από τις διατάξεις της παρούσας απόφασης προκαλεί- 
ται δαπάνη εις βάρος του προϋπολογισμού του Δήμου Δι¬ 
δυμοτείχου ύψους 10.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αλεξανδρούπολη, 8 Μαΐου 2001 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 2033 (5) 

Τροποποίηση της 605/4.7.1995 απόφασης του Περ/κού 
Διευθυντή Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις της παρ. 6 του άρθρου 277 του Π.Δ/τος 
410/95 (Δ. Κ.Κ.). 

2. Τις διατάξειςτου Ν. 2503/1997 «Διοίκηση οργάνωση, στε- 
λέχωση Περ/ρειας, ρύθμιση θεμάτωνγιατηνΤοπ. Αυτ/ση». 

3. Την αριθ. 605/4.7.1995 απόφαση του Περ/κού Διευ¬ 
θυντή Έβρου με την οποία συστήθηκε η Δημοτική Επιχεί¬ 
ρηση Ανάπτυξης Σαμοθράκης Ν. Έβρου όπως τροποποι¬ 
ήθηκε μεταγενέστερα. 

4. Τιςαριθμ. 92/2000,193/2000 και 19/20001 αποφάσεις 
του Δ.Σ. Σαμοθράκης, που αφορούντηντροποποίησητης 
συστατικής πράξης της Επιχείρησης. 

5. Την οικονομοτεχνική μελέτη σκοπιμότητας καθώς και 
την αριθ. 7976/2.4.2001 αξιολόγηση της Δ/νσης Σχεδια- 
σμού &Ανάπτυξης Περ/ρειας Ανατ. Μακεδονίας-Θράκης. 

6. Τις διατάξειςτου άρθρου 29Ατου Ν. 1558/85 (ΦΕΚ 
137 Α') το οποίο προστέθηκε με το άρθρο 27 του Ν. 2081 
/82 ΦΕΚ 154 Α και αντικαταστάθηκε από το άρθρο 1 παρ. 2 
του Ν. 2469/97/(ΦΕΚ38 Α ), αποφασίζουμε: 

Τροποποιούμε τις παρ. 3 και 6 της αριθ. 605/4.11.1995 
απόφασης μας, όπως αυτή τροποποιήθηκε μεταγενέστε¬ 
ρα ως εξής: 

Παρ 3: Σκοπός και έργο της Δημοτικής Επιχείρησης 
Ανάπτυξης Σαμοθράκης είναι η εφαρμογή ενός ολοκλη¬ 
ρωμένου προγράμματος ανάπτυξηςτης νήσου Σαμοθρά¬ 
κης μ·ε ειδικότερους στόχους την δημιουργία της απα¬ 
ραίτητης υποδομής στους τομείς του τουρισμού, του πο¬ 
λιτισμού, του πρωτογενή, δευτερογενή και τριτογενή 
τομέα, της συγκοινωνίας, της καθαριότητας, την υλοποί¬ 
ηση προγραμμάτων οικισμού, της επικοινωνίας δημοσιό¬ 
τητας και προβολής, την προστασία και την ανάδειξη των 
οικολογικών πόρων, την εκμετάλλευση Εθνικών και Ευ¬ 
ρωπαϊκών προγραμμάτων, την πραγματοποίηση ερευ¬ 
νών και μελετών και γενικά τη δημιουργία προϋποθέσεων 
για την πλήρη ανάπτυξη του νησιού. Οι ειδικότεροι τομείς 
παρέμβασης του φορέα είναι: 

1) Τουρισμός 

2) Πολιτισμός 

3) Πρωτογενής-Δευτερογενής-Τριτογενής 

4) Συγκοινωνίες 

5) Καθαριότητα 

6) Περιβάλλον-Οικιστικά 

7) Αξιοποίηση φυσικών πόρων 

8) Επικοινωνία - Δημοσιότητα 

9) Μελέτες - προγράμματα 

10) Κοινωνία 

11) Εκπαίδευση - Κατάρτιση - Απασχόληση 

12) Κάθε μορφής τομέας που εξυπηρετεί το σκοπό του 
φορέα και συμβάλλει στην ανάπτυξη του νησιού και στην 
επίλυση των τοπικών προβλημάτων. 

Στα πλαίσια των παραπάνω τομέων παρέμβασης η ανά¬ 
πτυξη επιχειρηματικής δραστηριότητας ειδικότερα με 
την λειτουργία των παρακάτω και την ανάπτυξη νέων μη 
δυνάμενων να προβλεφθούν: 

Α) Κάμπιγκ, Ξενώνα Υδροθεραπευτήριο, Καταδυτικό Κέ¬ 
ντρο, Τουριστικό Γ ραφείο. 

Β) Λαογραφικό Μουσείο, Πολιτιστικό Καφενείο. 

Γ) Πρότυπο οικολογικό αγρόκτημα. 

Δ) Μεταποιητικές μονάδες (Ελαιοτριβείο, Αλευρόμυ¬ 
λος, Κονσερβοποιία, Υδατοκαλλιέργειες, Εργαστήριο Κε¬ 
ραμικής - Αγγειοπλαστικής, Εργαστήριο Υφαντουργίας, 
Πρατήριο Πώλησης Παραδοσιακών Προϊόντων. 

Ε) Κέντρο Ενημέρωσης Ανέργων και Επιχειρήσεων, Κέ¬ 
ντρο Επαγγελματικής Κατάρτισης. 

Παρ 6:0 Δήμος Σαμοθράκης παραχωρεί στην Δημοτική 
Επιχείρηση Ανάπτυξης Σαμοθράκης τη δημοτική έκταση 
8.145,28 ιτι2 η οποία περιλαμβάνεται στα κληροτεμάχια 14 
και 25 συνολικής έκτασης 76.151 γπ2 στη θέση Άγγιστρος. 

Όρια και διαστάσεις: α) έκτασης 4.095 πη2 (βόρεια - 
πλευρά συνολικού μήκους 53,36 μέτρων επί της επαρχια¬ 
κής οδού, ανατολικά-πλευρά συνολικού μήκους 88,93 μέ¬ 
τρων επί του χωματόδρομου πλάτους 5 μέτρων, νότια- 
πλευρά συνολικού μήκους 37,92 μέτρων που συνορεύει 
με δημοτική έκταση), 

β) έκτασης 4.049,28 ιτι2 (βόρεια-πλευρά συνολικού μή¬ 
κους 57,06 μέτρων που συνορεύει με δημοτική έκταση , 
ανατολικά -πλευρά συνολικού μήκους 61,22 μέτρων που 
συνορεύει με χωματόδρομο πλάτους 5 μέτρων, νότια- 
πλευρά 71,20 μέτρωνπου συνορεύει με δημοτική έκταση). 

Αυξάνεται το μετοχικό κεφάλαιο της Επιχείρησης κατά 
196.000.000 δραχμές. Από την ανωτέρω απόφαση προ- 
καλείται δαπάνη σε βάρος του προϋπολογισμού του Δή¬ 
μου Σαμοθράκης ύψους 196.000.000 δρχ. 

Κατά τα λοιπά ισχύει η προγενέστερη απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 8 Μάίου 2001 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 12836, 12682 (6) 

Διόρθωση απόφασης καθορισμού ανωτάτου ορίου επι¬ 
τρεπόμενων ημερών κίνησης εκτός έδρας υπαλλήλων 
υπηρετούντων στις Νομαρχιακές Αυτοδιοικήσεις της 
Περιφέρειας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθμ. 6165/5.3.2001 απόφαση μας αναφορικά 
με τον καθορισμό του ανωτάτου ορίου επιτρεπομένων 
ημερών κίνησης εκτός έδρας υπαλλήλων υπηρετούντων 


στις Νομαρχιακές Αυτοδιοικήσεις της Περιφέρειας Κε¬ 
ντρικής Μακεδονίας. 

2. Το αριθμ. 1458/27.3.2001 έγγραφο της Ν.Α. Σερρών 
αναφορικά με την διόρθωση της ανωτέρω απόφασης 
μας. 

3. Το γεγονός ότι το ύψος της προκαλούμενης απάτην 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

Διορθώνουμε την αριθμ 6165/5.3.2001 απόφασή μας 
κατά το μέρος που αφορά την Ν.Α. Σερρών ως κατωτέρω: 

Ν.Α Σερρών 

1) Δνση Οικονομικών Υπηρεσιών 

ΠΕ Δ/ΚΟΥ 72 

ΔΕ Δ/ΚΟΥ-Δ/ΚΟΥ 72 ΑΝΤΙ ΠΕ Δ/ΚΟΥ-Δ/ΚΟΥ 72 

ΔΕ ΟΔΗΓΩΝ 72 ΑΝΤΙ ΔΕ Δ/ΚΟΥ 72 

2) Δ/ΝΣΗ ΚΟΙΝΩΝΙΚΗΣ ΠΡΟΝΟΙΑΣ ΑΝΤΙ Δ/ΝΣΗ ΚΟΙ¬ 
ΝΩΝΙΚΗΣ ΕΡΓΑΣΙΑΣ 

3) Δ/ΝΣΗ ΚΤΗΝΙΑΤΡΙΚΗΣ 

ΥΕ Ι.Δ. ΒΟΗΘΗΤΙΚΟΥ ΠΡΟΣΩΠΙΚΟΥ 120 ΑΝΤΙ ΥΕ Ι.Δ 
ΓΕΝΙΚΩΝ ΚΑΘΗΚΟΝΤΩΝ 120 

Κατά τα λοιπά ισχύει η αριθμ 6165/5.3.2001 απόφασή 
μας ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Απριλίου 2001 

Ο Γ ενικός Γ ραμματέας Περιφέρειας 
ΒΑΣΙΛΗΣ ΒΑΛΑΣΣΟΠΟΥΛΟΣ 

-♦- 

Αριθ. οικ. 15.103 (7) 

Σύσταση Δημοτικού Νομικού Προσώπου στο δήμο Σοχού 
του Νομού Θεσσαλονίκης με την επωνυμία «Δημοτι¬ 
κός Παιδικός Σταθμός». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του νόμου 2880/2001 
(ΦΕΚ 9/Α/30.1.2001) «Πρόγραμμα ΠΟΛΙΤΕΙΑ για τη με¬ 
ταρρύθμιση και τον εκσυγχρονισμό της Δημόσιας Διοίκη¬ 
σης και άλλες διατάξεις», με τις οποίες αντικαθίστανται οι 
όμοιες του άρθρου 26 του Δημοτικού και Κοινοτικού Κώ¬ 
δικα (Π.Δ. 410/1995). 

2. Τις διατάξεις του άρθρου 203 του Δ.Κ.Κ. (Π.Δ. 410/ 
1995). 

3. Τις διατάξεις της παρ.10 του άρθρου 6 του Ν. 
2503/1997 (ΦΕΚ 107/Α/1997). 

4. Την αριθ. Π2β /2827/17.7.1997 (ΦΕΚ 637 τ. Β') απόφα¬ 
ση του Υπουργού Εσωτερικών Δημόσιας Διοίκησης και 
Αποκέντρωσης με θέμα «Πρότυπος κανονισμός λειτουρ¬ 
γίας δημοτικών νομικών προσώπων παιδικών και βρεφο¬ 
νηπιακών σταθμών». 

5. Την αριθ. 102/2000 απόφαση του δημοτικού συμβου¬ 
λίου Σοχού που αφορά τη μεταβίβαση του Κρατικού Παι¬ 
δικού Σταθμού Σοχού στο δήμο. 

6. Το γεγονός ότι ο δήμος Σοχού δεν προέβη στην έκ¬ 
δοση απόφασης του δημοτικού συμβουλίου για την προ¬ 
σαρμογή της συστατικής πράξης του Κρατικού Παιδικού 
Σταθμού στις διατάξεις του άρθρου 203 του Δ.Κ.Κ. (Π.Δ. 
410/1995) μέχρι την 31.3.2001 όπως ορίζεται στις διατά¬ 
ξεις του άρθρου 12 του νόμου 2880/2001 (ΦΕΚ 9/Α 
30.1.2001), αποφασίζουμε: 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


9117 


1. Τη σύσταση Δημοτικού Νομικού Προσώπου με την 
επωνυμία «Δημοτικός Παιδικός Σταθμός Σοχού», στο δή¬ 
μο Σοχού του Νομού Θεσσαλονίκης. Το Νομικό Πρόσωπο 
καλύπτει τον Κρατικό Παιδικό Σταθμό Σοχού ο οποίος με¬ 
ταβιβάζεται στον δήμο Σοχού. 

2. Σκοπός του Νομικού Προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών, η προπαρασκευή τους για τη 
φυσική μετάβασή τους από την οικογενειακή ζωή στο 
σχολικό περιβάλλον. 

3. Πόροι του Νομικού Προσώπου είναι οι: 

α) Ετήσια επιχορήγηση του Υπουργείου Εσωτερικών 
Δημόσιας Διοίκησης και Αποκέντρωσης. 

β) Ετήσια επιχορήγηση του Δήμου η οποία θα καθορι- 
σθεί με απόφαση του δημοτικού συμβουλίου Σοχού πριν 
την ψήφιση του προϋπολογισμού του νομικού προσώ¬ 
που, και η οποία θα προσαρμόζεται ανάλογα με τις ανά¬ 
γκες του νομικού προσώπου. 

γ) Μηνιαία οικονομική εισφορά (τροφεία) από τις οικο¬ 
γένειες των φιλοξενούμενων παιδιών. 

δ) Οι κάθε είδους συνδρομές, εισφορές, δωρεές, κλη¬ 
ρονομιές και κληροδοσίες. 

ε) Οι εισπράξεις από το αντίτιμο των παρεχόμενων από 
το Ν.Π.Δ.Δ. πραγμάτων και υπηρεσιών, 
στ) Τυχόν πρόσοδοι από την ίδια του περιούσια, 
ζ) Άλλες τυχόν κρατικές επιχορηγήσεις, 
η) Κάθε έσοδο που προέρχεται από φυσικό ή νομικό 
πρόσωπο. 

4. Περιουσία του νομικού προσώπου: 

Η κυριότητα και κάθε άλλο εμπράγματο δικαίωμα επί κι¬ 
νητών και ακινήτων του Δημοσίου, τα οποία χρησιμοποι¬ 
ούνται από τον (πρώην) Κρατικό Παιδικό Σταθμό Σοχού 
για την εκπλήρωση του σκοπού του, μεταβιβάζονται στο 
συνιστώμενο νομικό πρόσωπο χωρίς αντάλλαγμα, με την 
επιφύλαξη των περί κληρονομιών, κληροδοσιών και δω¬ 
ρεών διατάξεων. 

Μέσα σε ένα τρίμηνο από τον ορισμό των μελών του δι¬ 
οικητικού συμβουλίου θα γίνει πλήρης απογραφή όλων 
των περιουσιακών στοιχείων του (πρώην) Κρατικού Παι¬ 
δικού Σταθμού που περιέρχονται στην κυριότητα του συ- 
νιστώμενου νομικού προσώπου. 

5. Το νομικό πρόσωπο διοικείται από πενταμελές διοι¬ 
κητικό συμβούλιο που αποτελείται από: 

α) τον εκάστοτε Δήμαρχο ή Αντιδήμαρχο (ή άλλο μέλος 
αιρετό ή μη) που ορίζεται από τον Δήμαρχο ως Πρόεδρο 
β) από ένα (1) δημοτικό σύμβουλο που ορίζεται από το 
Δημοτικό Συμβούλιο με τους αναπληρωτή του 
γ) από (1) ένανεκπρόσωποτωνγονέωντωνπαιδιώνπου 
φιλοξενούνται στον Παιδικό Σταθμό με τον αναπληρωτή 
του που ορίζεται από το Δημοτικό Συμβούλιο μετά από 
πρόταση των γονέων 

δ) από (1) έναν εκπρόσωπο των εργαζομένων στον Παι¬ 
δικό Σταθμό με τον αναπληρωτή του που υποδεικνύεται 
από συνέλευση των εργαζομένων και ορίζεται από το Δη¬ 
μοτικό Συμβούλιο 

ε) από ένα (1) δημότη ή κάτοικο Σοχού που ορίζεται από 
το Δημοτικό Συμβούλιο με τους αναπληρωτή του. 

Η θητεία των μελών ακολουθεί τη δημοτική περίοδο. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντι¬ 
πρόεδρο. 


7. Κάλυψη δαπάνης: Από τις διατάξεις της απόφασης 
αυτής προκαλείται ετήσια δαπάνη σε βάρος του προϋπο¬ 
λογισμού του δήμου Σοχού του τρέχοντος έτους και των 
επομένων οικονομικών ετών το ύψος της οποίας θα 
προσδιορισθεί επακριβώς με βάση της ετήσια επιχορή¬ 
γηση του νομικού προσώπου από το Υπουργείο Εσωτερι¬ 
κών Δημόσιας Διοίκησης και Αποκέντρωσης, σύμφωνα 
και με τις διατάξεις του άρθρου 12 του νόμου 2880/ 2001 
(ΦΕΚ9/Α/30.1.2001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Απριλίου 2001 

Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΟ Π ΟΥΔΟΣ 

-♦- 

Αριθ. 5895 (8) 

Έγκριση του Οργανισμού Εσωτερικής Υπηρεσίας του Α' 
Παιδικού Σταθμού Νέου Πετριτσίουτου Δήμου Πετρι- 
τσίου Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 26 του Π.Δ/τος 410/1995 όπως αντικα- 
ταστάθηκε με το άρθρο 12 του Ν. 2880/2001 (ΦΕΚ 
9/Α72001). 

β) Του άρθρου 12 του Ν. 1188/1981 «περί κυρώσεως 
του κώδικα καταστάσεως προσωπικού ΟΤΑ» όπως αντι- 
καταστάθηκε με την παρ. 5 του άρθρου 8 του Ν. 2307/95 
καθώς καιτηςπαρ. 58του άρθρου 8του Ν. 2307/1995. 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως τροποποιήθηκε μεταγενέστερα και των Π.Δ. 
37 Α /1987 και 22/1990. 

δ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 29 Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

2. Την αριθ. 5631/26.7.2000 (ΦΕΚ 1339/Β/2000) απόφα¬ 
ση μας περί μεταβιβάσεως του δικαιώματος υπογραφής 
«Με εντολή Γ ενικού Γ ραμματέα Περιφέρειας». 

3. Την αριθ. 28/2000 απόφαση του Διοικητικού Συμβου¬ 
λίου του Α' Παιδικού Σταθμού Νέου Πετριτσίου, περί κα- 
ταρτίσεως και ψηφίσεως του Οργανισμού Εσωτερικής 
Υπηρεσίας του Σταθμού. 

4. Την αριθ. 182/2000 απόφαση του Δημοτικού Συμβου¬ 
λίου Πετριτσίου με την οποία γνωμοδοτεί θετικά στην κα¬ 
τάρτιση του προαναφερόμενου Ο.Ε.Υ. 

5. Την από 15.2.2001 σύμφωνη γνώμη του Υπηρεσιακού 
Συμβουλίου προσωπικού των ΟΤΑ Ν. Σερρών, όπως δια¬ 
τυπώνεται στο αριθ. 1/2001 πρακτικότου, αποφασίζουμε: 

Διαπιστώνουμε την ψήφιση του Οργανισμού Εσωτερι¬ 
κής Υπηρεσίας του Α’ Παιδικού Σταθμού Νέου Πετριτσί- 
ου Δήμου Πετριτσίου που καταρτίστηκε με την αριθ. 
28/2000 απόφαση του Διοικητικού του Συμβουλίου, σύμ¬ 
φωνα με τις οικείες διατάξεις, ως εξής: 

Άρθρο Ιο 

Η υπηρεσία του Α' Παιδικού Σταθμού Νέου Πετριτσίου 
Δήμου Πετριτσίου είναι ενιαία και αποτελεί ένα και μονα¬ 
δικό τμήμα. 

Άρθρο 2ο 

Η δυναμικότητα του Σταθμού ορίζεται σε πενήντα (50) 
νήπια και είκοσι (20) βρέφη. 

Άρθρο 3ο 

Το προσωπικό του Α' Παιδικού Σταθμού Νέου Πετριτσί- 
ου υπάγεται στις διατάξεις του Α' και Γ' μέρους του Ν. 
1188/1981 «περί κυρώσεως του κώδικα περί καταστάσε- 
ως προσωπικού Ο.Τ.Α.». 

Οι θέσεις των υπαλλήλων διακρίνονται σε κατηγορίες 
ως εξής: 

1. θέσεις Τεχνολογικής Εκπαίδευσης (ΤΕ). 

2. θέσεις Δευτεροβάθμιας Εκπαίδευσης (ΔΕ). 

3. θέσεις Υποχρεωτικής Εκπαίδευσης (ΥΕ) 

Άρθρο 4ο 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων κατηγορίας ΤΕ 
και ΔΕ είναι ο Δ’ και καταληκτικός ο Α'. 

2. Εισαγωγικός βαθμός των υπαλλήλων κατηγορίας ΥΕ 
είναι ο Ε' και καταληκτικός ο Β'. 

Άρθρο 5ο 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

Η οργανική σύνθεση των θέσεων του προσωπικού του 
Παιδικού Σταθμού, κατά κατηγορία και κλάδο, σύμφωνα 
μετά Π.Δ. 37α/1987 και 22/1990, διακρίνονται ως κατωτέ¬ 
ρω: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΙ ΚΑΤΗΓΟΡΙΑΣ ΤΕ 

α) Κλάδος ΤΕ9 βρεφονηπιοκομίας 

Θέσεις υπαλλήλων έξι (6) 

β) Κλάδος ΤΕ Νηπιαγωγών (προσωρινός) 

Θέσεις υπαλλήλων δύο(2), προσωρινές-προσωποπα- 
γείς, στις οποίες θα μεταταγούν οι ήδη υπηρετούντες 
υπάλληλοι και θα καταργηθούν με την καθ’ οιονδήποτε 
τρόπο έξοδο των υπαλλήλων που τις κατέχουν από την 
υπηρεσία. 

Οι δύο (2) θέσεις του κλάδου ΤΕ9 βρεφονηπιοκομίας 
δεν θα καλυφθούν εάν προηγουμένως δεν καταργηθούν 
οι θέσεις ΤΕ Νηπιαγωγών(προσωρινός). 

2. ΚΛΑΔΟΙ ΚΑΤΗΓΟΡΙΑΣ ΔΕ 
α) Κλάδος ΔΕ 1 Διοικητικού 
Θέσεις υπαλλήλων μία (1) 

β) Κλάδος ΔΕ8 βοηθών βρεφοκόμων - παιδοκόμων 
Θέσεις υπαλλήλων μία (1) 
γ) Κλάδος ΔΕ32 Μαγείρων 
Θέσεις υπαλλήλων μία (1) 

Η θέση ΔΕ32 Μαγείρων δεν θα καλυφθεί, εάν προηγου¬ 
μένως δεν κενωθεί η θέση του κλάδου ΥΕ14 βοηθητικού 
προσωπικού (μαγειρείου). 

3. ΚΛΑΔΟΙ ΚΑΤΗΓΟΡΙΑΣ ΥΕ 

α) Κλάδος ΥΕ 14 βοηθητικού προσωπικού (μαγειρείου) 
Θέσεις υπαλλήλων μία (1) προσωποπαγής, στην οποία 


θα μεταταγεί η ήδη υπηρετούσα υπάλληλος και θα κα- 
ταργηθεί με την καθ’ οιονδήποτε τρόπο έξοδο της από 
την υπηρεσία. 

β) Κλάδος ΥΕ 16 προσωπικού καθαριότητσς(βοηθητι- 
κών εργασιών) 

Θέσεις υπαλλήλων δύο (2) 

Β' ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ 

ΧΡΟΝΟΥ 

Ο Α' Π. Σ. Νέου Πετριτσίου μπορεί να προσλαμβάνει κά¬ 
θε έτος τρεις(3) υπαλλήλους διαφόρων ειδικοτήτων με 
σχέση εργασίας ιδιωτικού δικαίου ορισμένου χρόνου για 
την κάλυψη εποχιακών αναγκών (Ν. 2503/97 άρθρο 18 
παρ. 12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν το προσωπικό αυτό. 

Άρθρο 6ο 

ΠΡΟΪΣΤΑΜΕΝΟΣ ΟΡΓΑΝΙΚΗΣ ΜΟΝΑΔΑΣ 

Ως προϊστάμενος της οργανικής μονάδας του Παιδικού 
Σταθμού θα επιλέγεται και θα τοποθετείται σύμφωνα με 
τις διατάξεις του άρθρου 36 του Ν. 2190/94 υπάλληλος 
του κλάδου ΤΕ Νηπιαγωγών(προσωρινός) ή ΤΕ9 βρεφο¬ 
νηπιοκόμων. 

Άρθρο 7ο 

ΠΡΟΣΟΝΤΑ ΔΙΟΡΙΣΜΟΥ 

Τα απαιτούμενα τυπικά προσόντα για το διορισμό των 
υπαλλήλων στις αντίστοιχες θέσεις ορίζονται από τις δια¬ 
τάξεις του Π. Δ/τος 37787 και του Π.Δ/τος 22/90. 

Άρθρο 8ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης, εφαρμόζονται οι εκάστοτε ισχύου- 
σες διατάξεις περί καταστάσεως προσωπικού Ο.Τ.Α, και 
της εργατικής νομοθεσίας. 

Τα καθήκοντα και οι αρμοδιότητες του προσωπικού κα¬ 
θορίζονται με την αριθ. 28/2000 απόφαση του Διοικητικού 
Συμβουλίου του νομικού προσώπου. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Νομικού 
Προσώπου σε περίπτωση μελλοντικής κάλυψης των θέ¬ 
σεων, η οποία δεν μπορεί να εκτιμηθεί επί του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 2 Μάίου 2001 

Με εντολή Γ ενικού Γ ραμματέα Περιφέρειας 
Η Αναπληρωτής Δ/ντρια 
ΓΕΩΡΓΙΑ ΧΡΙΣΤΟΦΟΡΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




